ทะเลสีดำ ชายหาดพัทยาใต้หมดสภาพ ชาวบ้านโอดเหม็นเสื่อมโทรมสุด 
ชาวบ้านริมหาดพัทยาใต้ระทม พบขยะและสิ่งปฏิกูลเกลื่อนชายหาด ทั้งยังพบว่าน้ำทะเลมีกลิ่นเหม็นปะปน ผู้ประกอบการบอกเป็นปัญหาเรื้อรังนานที่ยังไม่มีหน่วยงานใดลงมาแก้ไข จำเป็นต้องปล่อยภาพประจาน หวั่นอนาคตจะกระทบการท่องเที่ยว        ,เมื่อเวลา 17.30 น.วันที่ 13 ก.ค.2560 ผู้สื่อข่าวได้ลงพื้นที่เข้าตรวจสอบ ที่ชายหาดพัทยาใต้ พบสิ่งปฏิกูลเกลื่อนชายหาดพัทยาใต้ หลังผู้ประกอบการ ร้องเรียนพว่าบริเวณท่าเทียบเรือเก่าพัทยาใต้ ต.หนองปรือ อ.บางละมุง จ.ชลบุรี พบว่ามีสภาพเสื่อมโทรมอย่างหนัก โดยมีขยะมูลฝอย และสิ่งปฏิกูลหมักหมมจำนวนมาก นอกจากนั้น ยังมีน้ำทะเลส่งกลิ่นเหม็น,จากการสอบถามผู้ประกอบการเรือเร็วรายหนึ่ง ระบุว่า น้ำเสียถูกปล่อยจากศูนย์บำบัดน้ำเสียของเมืองพัทยา เวลาที่มีฝนตกลงมา ก็จะมีสภาพ อย่างที่เห็นได้ชัดเจน พร้อมจะมีกลิ่นเหม็นตามมา และทำให้น้ำทะเลมีสภาพขุ่นดำคล้ายน้ำคลำ ซึ่งปัญหาดังกล่าวเกิดขึ้นมานานแล้ว แต่กลับไม่มีหน่วยงานใดเข้ามาจัดการแก้ไข จนมีนักท่องเที่ยวต่างชาติต่างพูดกันว่า พัทยาเป็นเมืองท่องเที่ยวระดับโลกแต่กลับปล่อยให้มีเหตุการณ์เกิดขึ้น จึงเกรงว่าอาจจะมีการขยายในพื้นที่กว้าง จนอาจส่งผลกระทบต่อการท่องเที่ยวในอนาคต จึงอยากให้หน่วยงานที่เกี่ยวข้องเข้ามาแก้ไข้ปัญหาที่เกิดขึ้นด้วย.
ชาวบ้านริมหาดพัทยาใต้ระทม พบขยะและสิ่งปฏิกูลเกลื่อนชายหาด ทั้งยังพบว่าน้ำทะเลมีกลิ่นเหม็นปะปน ผู้ประกอบการบอกเป็นปัญหาเรื้อรังนานที่ยังไม่มีหน่วยงานใดลงมาแก้ไข จำเป็นต้องปล่อยภาพประจาน หวั่นอนาคตจะกระทบการท่องเที่ยว   
พัทยาใต้,ทะเลเน่า,อ.บางละมุง,ชลบุรี,ทะเลสีดำ,ข่าวทั่วไป